Ceza de Santo Stèfano Protomàrtire La ceza de Santo Stèfano Protomàrtire o de Santo Sten Protomàrtire ła ze ła parochiałe de San Sten de Cador, in provincia de Bełun e diòseze de Bełun-Feltre; ła ze parte de ła converzensa foràniałe 1. Se sa che intrà el 1475 e el 1478 ła zera vegnesta edìfegada l'abside de l'orizenària ceza. L'atuałe parochiałe el ze fruto de na restaurasion de cheła antiga fazesta intrà el 1665 e el 1674 su projeto de Tomazo Simoneti. Inte el 1676 ze sta erezesto el canpaniłe e, intrà el 1817 e el 1818, ła zera vegnesta costruita ła faciada de ła ceza. Intrà el 1850 e el 1852 ze sta ponéstoghe drento l'òrgano, òpara de Jàcomo Bazani. Intrà el 1923 e el 1926 el canpaniłe el zera vegnesto soraełevà, e, intrà el 1948 e el 1949, ghe ze sta rialsada ła so guia. In fin, intrà el 2015 e el 2016 l'edifegà ze sta sotoponesto a un intervegnimento de restaurasion. El canpaniłe el detien un conserto de 4 canpane in scała lìdia de Reb3, fondeste da ła Fonderia De Poli de Vitòrio Veneto , łe 3 grande inte el 1938 e ła picenina inte el 1952.